नई दिल्ली| दिल्ली के फिरोज शाह कोटला मैदान पर खेले जा रहे तीसरे और निर्णायक टेस्ट मैच के चौथे दिन मंगलवार को श्रीलंका बैकफुट पर पहुंच गई है। इस मैच में भारत द्वारा मिले 410 रनों का लक्ष्य का पीछा करने उतरी श्रीलंकाई टीम ने 33 रनों के छोटे से योग पर 3 विकेट खो दिया है। इसके पहले भारत ने दिन के तीसरे सत्र में अपनी दूसरी पारी पांच विकेट पर 246 रनों पर घोषित कर दी। इसके साथ भारत ने श्रीलंका के सामने जीत के लिए 410 रनों का लक्ष्य रखा।